Source: http://sanasinko.net/viewtopic.php?t=5
Timestamp: 2017-09-22 20:30:19+00:00
Document Index: 14641395

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ']

Sanasinko :: Näytä viesti - Kiusaaminen työpaikoilla
Viesti 5 Su 04 Hel 2007, 13:13 (GMT+3) Aihe: Kiusaaminen työpaikoilla
Aiheen aloitti: Heka - Syyskuu 18, 2006, 22:27:28
Otsikko: Kiusaaminen työpaikoilla
Kirjoitti: Heka - Syyskuu 18, 2006, 22:27:28
Aihe on tuttu, mutta suuri määrä ihmisiä kärsii edelleen näiden häirikköjen teoista, jokainen päivä.
Ei kulu yhtäkään päivää, jolloin joku ei kärsisi henkisestä väkivallasta työpaikallaan.
http://forums.cjb.net/mobbinfo-about105.html
Euroopan Työterveys- ja Työturvallisuusviraston materiaalia:
http://fi.osha.eu.int/publications/eashw/facts23.pdf
"Kuka tahansa missä tahansa organisaatiossa voi olla kiusaamisen uhri.
EU:ssa tehdystä tutkimuksesta käy ilmi, että 9 % työntekijöistä
Euroopassa eli 12 miljoonaa henkilöä ilmoitti joutuneensa
työpaikkakiusaamisen kohteeksi 12 kuukauden jakson aikana vuonna
2000. Kiusaamisen ilmoitettu yleisyys vaihtelee kuitenkin
huomattavasti eri EU:n jäsenvaltioissa. Nämä erot eivät välttämättä
tarkoita ainoastaan eroja ongelman yleisyydessä, vaan myös
kulttuurieroja siinä, miten paljon työpaikkakiusaamiseen kiinnitetään
huomiota, ja miten usein siitä ilmoitetaan."
Oma tapaukseni on päätymässä Espoon käräjäoikeuteen:
Juttuni 2. alustava käsittely käytiin 6.9.2006
Lääkäriäni kuultiin asiantuntijatodistajana ja selville tuli ne asiat joita olen kertonut koko ajan.
Terveyteni romahtaminen kiusaajan painostuksen vuoksi, huono työnjohtaminen, koska työpaikalla pääsi syntymään tilanne, jossa oli täysi epäselvyys siitä kuka on esimies.
Tämä aiheutti sen, että yksi tiimiläisistä ylensi itse itsensä esimieheksi ja alkoi määräillä ja painostaa minua.
Myöhemmin tulee myös esille se seikka, että 2 muuta työntekijää haki siirron toiseen tiimiin ja minä Espooseen.
Firma on haluton tekemään sopimusta asiassa, joka johtunee siitä, että minut irtisanonut henkilö hoitaa firman puolesta irtisanomisasiaani.
Edessä on siis lähes varma oikeudenkäynti 25.10.2006 paikkana Espoon käräjäoikeus.
Oikeudenkäyntiä pääsee seuraamaan paikan päälle, mikäli juttu kiinnostaa.
Lisää infoa tapauksestani seuraavasta linkistä:
http://forums.cjb.net/mobbinfo-about4.html
Otsikko: Voimia taisteluun!
Kirjoitti: Angeli - Syyskuu 18, 2006, 23:13:59
Olen seurannut jonkun verran asiaasi ja toivon voimia taisteluusi.
Firmat eivät ymmärrä, mitä ne kertovat tällaisilla asioilla tuotteista ja palveluistaan. Jos niissä ymmärrettäisiin, ei käyttäydyttäisi noin.
On käynyt ilmi, ettei kouluistakaan olla kiusaamista saatu kitkettyä ja se taitaa alkaa jo päiväkodista.
Kulttuuriministerimmekin sairastui masennukseen kiusaamisen uuvuttamana.
Kirjoittakaa ja kopioikaa tänne kaikenlaista materiaalia. Sana on vapaa.
Otsikko: Naurusta ja pilkasta
Kirjoitti: Angeli - Syyskuu 28, 2006, 21:50:52
Metro-lehden kolumnissaan 27.9. Jaakko Heinimäki kirjoittaa naurun hyväätekevästä vaikutuksesta terveydelle. Vaan kaikkipa nauru ei ole hyväntahtoista, kuten Jaakko Heinimäki kertoo:
Mutta nauru ei aina pidennä ikää. Se voi myös tappaa. Läheskään kaikki maailman nauru ei kumpua hyvästä mielestä ja huumorista. Nauru lienee maailman tavallisin kiusaamisen muoto. Kuinka moni meistä on joskus kieltäytynyt pukemasta ylleen äidin ehdottamaa vaatepartta sillä perusteella, että ”ne nauraa mulle”? Ja jos toiselle lohkaistua lausetta pitää pehmentää liittämällä sen loppuun että ”vitsi vitsi”, lause on varmuudella ollut julma.
Työpaikkakiusaaminen ilmenee useimmiten henkisenä väkivaltana: pahoina puheina (useimmiten selän takana), mitätöintinä, eristämisenä, tiedonvälityksen ulkopuolelle jättämisenä, sukupuolisena ahdisteluna – ja ennen kaikkea nauruna. Luultavasti suurin osa Suomen työpaikkakiusaajista ei itse tiedä kuuluvansa tuohon ryhmään, he pitävät itseään lähinnä reippaina huumorimiehinä tai -naisina.
Huumorin ja ironian ero on siinä, että ironikko suhtautuu itseensä vakavasti, mutta pitää toisia pilkkanaan. Humoristi taas sisällyttää itsensä naurun piiriin, hänen naurunsa ei ole ulkokohtaista tai ylemmyydentuntoista.
Ironia on joskus paikallaan: se saattaa tietyissä tilanteissa olla paljon pyssyä tehokkaampi ase, mutta myös sen käytössä pitäisi vallita reilun pelin säännöt. Viattomien ja puolustuskyvyttömien kimppuun ei silläkään pidä käydä.
Otsikko: Kiusaajan elämä on "peliä"
Kirjoitti: Heka - Lokakuu 07, 2006, 23:10:59
Luonnehäiriöinen on kuin cobra, sitä vastaan on turhaa taistella, mutta sen käytöstä on turvallista seurata tarpeeksi pitkän välimatkan päästä.
Näin olen ymärtänyt asian aiheeseen liittyvistä eri artikkeleista.
Usein nämä henkilöt eivät tunne mitään, ei iloa, ei surua, ei rakkautta, ei edes vihaa, kaikki on vain pään sisällä pyörivää "peliä" ja sen voittamista keinolla millä hyvänsä.
Sekä kaiken mahdollisen hyväksi käyttämistä tämän "pelin" tavoitteen saavuttamiseksi.
Kaikki on sallittua, valehtelu, mustamaalaaminen, savustaminen, henkinen ja fyysinenkin väkivalta, uhkailu, kiristäminen.
Yleistä on "hovin" kerääminen, eli porukalla hiillostetaan sitten yhtä, joka on ilman tukea.
Asiat käännetään pitkäaikaisella "myyräntyöllä" niin, että uhri on syyllinen, jo ennen, kuin uhri edes tajuaa olevansa uhri.
Mutta mikäli kiusaaja/luonnehäiriöinen itse joutuukin toimenpiteiden kohteeksi, voi hän alkaa esittää marttyyriä, eli taas käännetään asiat itselleen parhaiten sopiviksi.
Kiusaajalta puuttuvat kuitenkin todisteet, eli mitään faktaa ei valheiden ja panettelun lisäksi löydykkään.
Kuitenkin, liian usein faktoja ei edes yritetä selvittää, vaan asian ensin kertoneen tarinat uskotaan, tähän "myyräntyöllä" juuri pyritään.
Manipuloivan ihmisen ajatuksissa "peli" käynnistyy jo silloin kun ensimmäistä kertaa joudut tämän henkilön kanssa kosketuksiin.
Alkaa arviointi, seuraaminen, lyöttäytyminen kaveriksi, yksityisasioiden utelu ja hyvin varhaisessa vaiheessa.
Tämä on tiedon keruuta, tiedon, jota myöhemmin tullaan käyttämään valehteluun, mustamaalaamiseen, selän takana puhumiseen ja iskun odottelua.
Arvioinnin aikana selvitetään myös kuinka suuri uhka olet luonnehäiriöiselle, vai voiko sinut liittää "hoviin".
Jos olet uhka alkaa suunnitelman toteutus.
Kun uhri havahtuu kiusaamiseen, että kaikki ei ole nyt oikein ja alkaa puolustautua, uhrin käytös muuttuu totutusta ja työyhteisössä kummastellaan ennen niin mukavan ja rauhallisen työtoverin purkauksia.
Kiusaajalla on selitys valmiina ja se on kerrottu kaikille jo "pelin" alusta alkaen.
Uhrilla on ongelmia kotona tai elämässään, uhrin elämä, ystävät, puoliso on kiusaajan mielestä usein uhrin "käyttäytymisen" takana ja tämän kiusaaja uskottelee valheellisesti muille.
Siis kun uhri havahtuu/puolustautuu, on jo liian myöhäistä.
Työpaikan asenteet uhria kohtaa on muokattu jo aikaa sitten, puolustautuminen tulkitaan väärin työyhteisössä, koska kiusaaja on aloittanut manipuloimaan ihmisten mielipiteitä jo heti "arvioinnin" jälkeen, itselleen oikeaan suuntaan.
Tästä johtuu mielestäni se, että uhri nähdään ongelmana työpaikalla, ei kiusaaja.
Otsikko: Re: Kiusaaminen työpaikoilla
Kirjoitti: Angeli - Lokakuu 08, 2006, 01:25:26
Kiitos hyvästä ja ajatuksia herättävästä mielipiteestä; juuri noin tuo peli taitaa mennä ja sitä lienee kaikkialla.
Kirjoitti: Heka - Lokakuu 28, 2006, 17:15:25
Tuomio jutussani saadaan 24.11.2006.
Lisätietoja saa foorumista:
Kirjoitti: Angeli - Lokakuu 28, 2006, 18:32:19
Toivon parasta, mutta muista pitää pintasi päinvastaisessakin tilanteessa. Ja se kirjaidea on hyvä.
Otsikko: Vahvimmat porskuttelee
Kirjoitti: Angeli - Marraskuu 27, 2006, 16:42:06
Heka, muistin, että olet tässä kuussa saamassa oikeudenpäätöstä. Aloin etsiä sitä tuolta Suomi24:n palstalta.
Minulle ei ollut yllätys, että hävisit tässä oikeusasteessa. Yllätys sen sijaan olisi, että voittaisit huipullakaan.
Maailma on pedattu vahvoja varten. Et voi koskaan pärjätä heidän ehdoillaan.
Ehkä pärjäät, jos alat rakentaa omaa maailmaasi. Muuraa ensimmäinen peruskivi siihen jo tänään, ellet ole tehnyt sitä jo aiemmin.
Otsikko: Re: Vahvimmat porskuttelee
Kirjoitti: Heka - Joulukuu 30, 2006, 19:26:46
[quote=Angeli]Heka, muistin, että olet tässä kuussa saamassa oikeudenpäätöstä. Aloin etsiä sitä tuolta Suomi24:n palstalta.
Ehkä pärjäät, jos alat rakentaa omaa maailmaasi. Muuraa ensimmäinen peruskivi siihen jo tänään, ellet ole tehnyt sitä jo aiemmin.[/quote]
Ikävää, että suhtaudut asiaan noin, miten kukaan voi uskoa hyvän voittoon, jos ei ole uskoa?
Minulla on uskoa ja uskon, että yllätys tapahtuu jo seuraavassa oikeusasteessa.
Tiesin myös etukäteen käräjäoikeuden päätöksestä, asia kerrottiin minulle jo aiemmin.
Maailmaa ei ole pedattu vahvoja varten, se joka ei usko muutokseen tai sen mahdollisuuteen, ei usko lainkaan.
Uskon menettäminen on yhtä kuin alistuminen ja epätoivo.
Oma uskoni on vain vahvistunut tämän juttuni myötä, enkä puhu nyt uskonnosta.
Ensimmäinen kivi muurattiin, silloin kun foorumi aloitti toimintansa, elämässäni alkoi uusi jakso, viimeisen kiven muuraushetkeä ei tiedä meistä kukaan, koska sitä tietoa ei ole meille tarkoitettu tiedettäväksi.
Otsikko: Voimia siis
Kirjoitti: Angeli - Joulukuu 30, 2006, 21:49:00
Ehkä ajattelin noita asioita vähän toiselta kantilta. Tapahtuu oikeusmurhia eivätkä ihmiset saa välttämättä oikeutta, vaikka käräjöisivät korkeimpiin oikeusasteisiin asti. Silloin täytyy keksiä keinot, kuinka pärjätä oikeudenpäätöksestä huolimatta.
Mielessäni on oikeita tapauksiakin, joista voin nimettömästi puhua loukkaamatta kenenkään yksityisyyttä.
Yksi tällainen tapaus liittyy synnytykseen, jossa sairaalassa ei huolehdittu jälkeisten poistumisesta synnytyksen jälkeen. Seurauksena kaiken mätäneminen sisälle ja kohdunpoisto. Pariskunta taisteli korkeimpaan oikeusasteeseen asti, jonka lopputuloksena he joutuivat maksamaan kaiken, toisten oikeudenkäyntikulut ja muut, ja saivat vuosikausia pulittaa niitä rahoja. Tuon seurauksena perheessä ei toki ole kuin yksi lapsi, joka syntyi sentään elävänä - ainahan ei käy edes niinkään, tiedän sellaisenkin tapauksen.
Tapauksia on kaikenlaisia, aina ei oikeus toteudu. Hienointa tietenkin olisi, jos oikeus voittaisi aina. Voimia tarvitaan ja paljon näissä päinvastaisissa tapauksissa, joita lienee paljon enemmän kuin onnellisia loppuja. Liian monilla ei ole edes mahdollisuutta ja voimavaroja viedä asiaansa oikeuteen.
Otsikko: Re: Voimia siis
Kirjoitti: Heka - Joulukuu 31, 2006, 13:41:02
Jep, oikeusmurhia tapahtuu, mutta niitäkin pitää tuoda päivänvaloon.
Apua siihen voi saada esim. täältä:
http://www.eok.fi/eok/
Oikeus toteutuu aina elämässä, vanha sananlasku toteaa "Minkä taakseen jättää, sen edestään löytää".
Pahat teot kulkeutuvat takaisin tekijänsä elämään, ennemmin tai myöhemmin.
Tämän vuoksi henkilökohtaisella kostolla ei ole merkitystä minulle.
Yritys vastaa työntekijöittensä tekemistä virheistä.
Vien asian loppuun 2 eri syystä,
1. Haluan, että oikeus toteutuu.
2. Jos ei toteudu, niin haluan tietää, että olen tehnyt kaikki mitä voin, sen eteen, että oikeus olisi toteutunut.
Lisäksi kävi jutussani miten vain, jatkan työtä kiusaamisen esilletuomiseen, tiedon levittämiseen ja uhrien auttamiseen, sitä ei minulta vie kukaan.
Otsikko: Vs: Re: Voimia siis
Kirjoitti: Heka - Tammikuu 06, 2007, 00:04:00
Alioikeudesta on kokemuksia, tuomari ei ottanut kiusaamis asiaa tosissaan.
Päin vastoin, hän katsoi kiusaamisesta aiheutuneet mielenterveysperusteiset sairaspoissaoloni "työstä lintsaamiseksi" ja ohitti lähes täysin asiantuntijalääkärin todistajanlausunnon.
Espoon käräjäoikeuden perustelut päätökselle löytyvät allaolevan linkin takaa.
Lisää tapauksestani täältä:
Otsikko: Tapauksestasi
Kirjoitti: Angeli - Tammikuu 06, 2007, 17:37:00
Antamasi linkin kautta kävin lukemassa oikeudenpäätöksestä tapauksessasi. Päätöksestä en voinut lukea juuri mitään sinun näkökulmastasi. Sinut syyllistettiin vain poissaoloistasi, mutta ei kiinnitetty huomiota siihen, mikä ne aiheutti. Tässä tapauksessa kiusaaja pääsi kuin koira veräjästä, kuten tällaisissa tapauksissa yleensäkin. He eivät kanna mitään vastuuta mistään, he "vain" kiusaavat.
Kunpa voisit kirjoittaa hovioikeuteen oman näkemyksesi asioista omine kokemuksinesi ja tunteinesi, kuvailla esimerkiksi valvottuja öitä, kiusaamisen takia rasittunutta mieltä jne. Kukaan ei pääse pääkoppasi sisälle niin kuin sinä, vain sinulla on tieto siitä, miltä kaikki tuntui. Mikäli sitten päättäisitkin tehdä noin, kertoa oman tarinasi, muista käyttää oikolukutoimintoa ja oikolukea tekstisi hyvin, ettei tekemäsi kirjoitusvirheet antaisi nekin raukkamaisia kapuloita pätevyyttäsi vastaan.
Tsemppiä joka tapauksessa edelleen. - Toivossa on hyvä elää, sanoi lapamato.
Otsikko: Vs: Tapauksestasi
Kirjoitti: Heka - Tammikuu 27, 2007, 23:56:45
Valitus Helsingin hovioikeuteen jutussani on luettavissa täältä:
http://forums.cjb.net/mobbinfo-about234.html
Jos ainoa luotettavuuteni mittari on kirjoitusvirheet, niin juttu olisi ollut hävitty jo ennen käräjäoikeutta.
Kykyni viedä asiat loppuun asti, kun niin olen päättänyt, on yllättänyt vastapuolen täysin.
Sain 9 kasettia hovioikeudesta, käo:n todistajanlausunnot ja alan valmistautumisen hovioikeutta varten.
Viesti 5785 Su 04 Maa 2007, 2:53 (GMT+3) Aihe: Työelämän pahoinvointi
"Kuinka yleistä työpaikkakiusaaminen on?
Työpaikkakiusaaminen tuli julki 1970-luvun lopulla tehdyissä yhdysvaltalaisissa tutkimuksissa. Alun perin tutkittiin työpaikalla ilmenevää sukupuolista häirintää, jolloin huomattiin myös työpaikoilla esiintyvä henkinen väkivalta.
Nykyään 2000 luvulla ilmiö on jo hyvin tuttu. Melkein jokainen henkilö on jollain tapaa ollut kosketuksessa työpaikkakiusaamisen kanssa. Se on voinut olla lehtien palstoilta luettua tai joltain tuttavalta kuultua kertomusta, työpaikkakiusaamista on joutunut sivusta katsomaan tai sitten pahimmassa tapauksessa ollut itse työpaikkakiusaamisen uhri itse.
Liekö koventuneet asenteet ja ilmapiiri syynä siihen, että työpaikkakiusaamista tapahtuu yhä enemmän ja enemmän ympäri maailman. Se kasvoi merkittävästi 1990 luvulle saavuttaessa ja kasvaa edelleen. Kun vuonna 2004 tehtiin tutkimus, jossa kysyttiin yli 4 100 palkansaajalta, olivat he kokeneet henkistä väkivaltaa tai kiusaamiseen verrattavaa käyttäytymistä nykyisessä tai edellisissä työpaikoissaan, vastasi 22 prosenttia myöntävästi. Seitsemän vuotta aikaisemmin, eli vuonna 1997 oli tehty vastaavanlainen tutkimus, ja silloin prosenttimäärä oli 16%.
Mitä työpaikkakiusaaminen tulee maksamaan?
Mikä on sitten työpaikkakiusaamisen hinta? Tehystä kerrotaan, että Työministeriön viimevuotisen arvion mukaan kustannukset Suomessa olisivat noin 500 000 € päivässä.
Paitsi yhteiskunnalle työpaikka kiusaaminen tulee kalliiksi myös itse yritykselle. Työpaikkakiusaamisesta seuraa hyvin usein muiden yhteisön jäsenten hyvinvoinnin ja työviihtyvyyden väheneminen, mikä taas aiheuttaa voimakasta työyhteisön dynaamisuuden laskua. Tämä puolestaan voi ennen pitkää johtaa taloudellisiin seuraamuksiin."
Yllä olevat lainaukset Kookas.fi:
http://www.kookas.fi/articles/782
"Kuinka suuri ongelma työpaikkakiusaaminen on?
Kuka tahansa missä tahansa organisaatiossa voi olla kiusaamisen uhri.
EU:ssa tehdystä tutkimuksesta2 käy ilmi, että 9 % työntekijöistä
Tämä lainaus, Euroopan Työterveys- ja Työturvallisuusvirasto:
http://fi.osha.europa.eu/publications/eashw/facts23.pdf
Seuraavan linkin takaa löytyy syksyllä 2006 tehty tutkielma Koulu- ja Työpaikkakiusaamisen Seuraukset:
http://tutkielmat.uta.fi/pdf/gradu01410.pdf
Adressi: "Estäkää Henkinen Väkivalta Työpaikoilla, Työpaikkakiusaaminen":
http://www.adressit.com/heka
Reiki tietoa:
Viesti 5786 Su 04 Maa 2007, 9:08 (GMT+3) Aihe: Monenlaista kiusaamista
Esimerkkejä työpaikkakiusaamisesta ovat ammattiyhdistysaktivistien painostus työpaikoilla. Ulosmarssit, joihin työntekijät pakotetaan; lakot ja muut rettelöt.
Työpaikkakiusaamista on kaikki sellainen toiminta, joka pyrkii vaikuttamaan työntekijän omaan ajatteluun suhteessaan työnantajaansa.
Viesti 5787 Su 04 Maa 2007, 9:48 (GMT+3) Aihe: ...
Yleisin työpaikkakiusaamiseen johtava syy on kuitenkin huono työilmapiiri ja yrityksen (sanelu) johtaminen, joka aiheuttaa työilmapiirin laskua ja luo epärealistisia kilpailutilanteita työpaikoille, kun työntekijät saadaan nahistelemaan keskenään, unohtuu helposti pahoinvoinnin oikea syy johdon epäpätevyys.
Laillisia työtaistelutoimia (ulosmarssit, lakot) ei pidä sekoittaa työpaikkakiusaamiseen, jos taas luottamusmies harjoittaa henkistä väkivaltaa ja väärinkäyttää asemaansa, niin se on eri juttu.
Työpaikkakiusaamisen määritelmä:
"HENKINEN VÄKIVALTA TYÖPAIKOILLA
Työyhteisö, jossa ongelmia ei syystä tai toisesta suostuta tai kyetä näkemään tai käsittelemään, etsii ongelmiin syyllisen. Kyse on tällöin niin sanotusta syntipukki-ilmiöstä. Työyhteisön ilmapiiri voi olla sellainen, ettei se salli epäonnistumisen myöntämistä ja käsittelyä. Syntipukki kantaa työyhteisön muiden jäsenten puolesta kielteiset asiat. Jos syntipukki ei aina toimisi väärin, tekisi huonoja päätöksiä tai olisi niin hidas, olisi kaikki hyvin."
Syntipukiksi joutuvat useissa työpaikoissa, juuri ne henkilöt, jotka ajattelevat itse ja tuovat julki ajatuksensa esim. työilmapiiristä tai poikkeavista työtavoista.
Viesti 5788 Ke 07 Maa 2007, 19:43 (GMT+3) Aihe: ...
"Kun vuonna 2004 tehtiin tutkimus, jossa kysyttiin yli 4 100 palkansaajalta, olivat he kokeneet henkistä väkivaltaa tai kiusaamiseen verrattavaa käyttäytymistä nykyisessä tai edellisissä työpaikoissaan, vastasi 22% myöntävästi. Seitsemän vuotta aikaisemmin, eli vuonna 1997 oli tehty vastaavanlainen tutkimus, ja silloin prosenttimäärä oli 16%."
2006 tilanne:
"Vuonna 2006 34% palkansaajista oli havainnut tällaista ainakin joskus työpaikallaan.
Lisäksi se on lisääntynyt vuoden aikana julkisella sektorilla ja vähentynyt yksityisellä sektorilla.
Esimerkiksi kunnissa kiusaamishavaintoja on 45% työpaikoista."
Työolobarometri 2006
Kts. Sivu 29
http://www.mol.fi/mol/fi/99_pdf/fi/06_tyoministerio/06_julkaisut/10_muut/tyoolobarometri2006ennakko.pdf
Viesti 330 Pe 30 Maa 2007, 19:33 (GMT+3) Aihe: Husin työpaikkakiusaaminen toi kymmenientuhansien laskun
http://www.hs.fi/kaupunki/artikkeli/Husin+ty%C3%B6paikkakiusaaminen+toi+kymmenientuhansien+laskun/1135226233618?ref=rss
Kiusaajat vastuuseen, hyvä!
Viesti 5789 La 09 Kes 2007, 2:25 (GMT+3) Aihe: ...
Helsingin hovioikeus on tiedustellut pääkäsittelyn päivämääristä jutussani, näillä näkymin käsittely pidetään syyskuussa.
Ps. 10.6 Hesarissa Kaupunki osiossa, mielenkiintoinen artikkeli kiusaamisesta ja samasta aiheesta kirjoitti myös aamulehti 24.6.
Viesti 5790 La 30 Kes 2007, 21:08 (GMT+3) Aihe: ...
KIRJALLINEN KYSYMYS 69/2007 vp
http://www.eduskunta.fi/faktatmp/utatmp/akxtmp/kk_69_2007_p.shtml
Viesti 774 Ti 07 Elo 2007, 18:46 (GMT+3) Aihe: ...
No niin, homma etenee, hitaasti mutta varmasti.
Koko homma käydään läpi uudelleen Helsingin Hovioikeudessa ja Espoon Käo:n tekemät virheet korjataan...
Jos juttu kiinnostaa, olkaa paikalla pääkäsittelyssä 18.9.2007, 9:15 alkaen.
Jos et ole vielä juttuuni törmännyt, lue lisää täältä:
Lehtijuttuja kiusaamisesta, foorumista.
http://www.hs.fi/kaupunki/artikkeli/Uudenmaan+ty%C3%B6paikoilta+vuosittain+satoja+h%C3%A4irint%C3%A4ilmoituksia/HS20070610SI1KA021sr
http://www.hs.fi/kaupunki/artikkeli/Verkkosivusto+tukee+ty%C3%B6paikkakiusattuja/HS20070610SI1KA021so
http://www.aamulehti.fi/teema/paakirjoitukset/35014.shtml
Käykää lukemassa...
Viesti 775 Ti 07 Elo 2007, 21:00 (GMT+3) Aihe: Tyopaikkakiusatut.net
Onnitteluni ja voimia, Heka!
Olet jo voittanut saatuasi noin paljon huomiota eri medioilta, kuten Hesarilta, jutussasi: Verkkosivusto tukee työpaikkakiusattuja.
Valittamista ei ole myöskään lukemassani Aamusivun pääkirjoituksessa: Kiusatuille myös vertaistukea.
Aidosti myötäeläen seuraammekin täällä Sanasingossa oikeuskäsittelysi etenemistä, ja toivon sydämestäni oikeuden vihdoinkin voittavan.
Viesti 776 Ke 08 Elo 2007, 6:36 (GMT+3) Aihe: ...
Oli lopputulos mikä tahansa, saan tärkeälle asialle vielä lisää julkisuutta.
Vaikka häviäisinkin jutun, foorumi jää ja samoin kaikki ne ihmiset joita olen auttanut näinä vuosina, se on tärkein asia minulle.
Viesti 777 La 11 Elo 2007, 16:03 (GMT+3) Aihe: ...
Pyysin HP:lta 5.2.2004 pidetyn irtisanomispalaverini (esimiehet kertoivat käo:ssa, että tällainen oli pidetty, paikalla olivat olleet esimies, yksikön esimies, HP:n juristi, HR päällikkö ja HR työntekijä) pöytäkirjaa/muistiota tarkastettavaksi tietosuojalain nojalla.
"Ilmoitamme, että pyytämääsi asiakirjaa ei voida antaa, koska sellaista ei ole olemassa"
Allekirjoittanut, henkilöstöjohtaja.
Näin leväperäisesti irtisanomisasioita HP:lla hoidetaan...
Viesti 813 Su 02 Syy 2007, 11:01 (GMT+3) Aihe:
Sama uutinen postattu myös ketjuun Koulukiusaaminen, koska koskee sitäkin.
2.9.2007 08:23
Poliisille tulee yhä enemmän ilmoituksia verkossa tapahtuneista kunnianloukkauksista.Internet onkin esimerkiksi koulu- ja työpaikkakiusaajien uusi temmellyskenttä. Yleisille keskustelupalstoille on helppo kirjoittaa nimimerkin suojissa ilkeyksiä toisesta.
http://www.iltasanomat.fi/uutiset/kotimaa/uutinen.asp?id=1432639
Viesti 818 Su 02 Syy 2007, 17:12 (GMT+3) Aihe: ...
Kyllä, varsinkin nykyään yleistyneiden kännykkäkameroiden aikana, on varsin helppoa ottaa toisesta kuvamateriaalia ja laittaa niitä nettiin.
Kenestäkään ei saa levittää perätöntä tietoa netissä, viime aikoina on nostettu juttuja nettiherjauksista ja tämä on oikea linja.
Työpaikkakiusaamisen osalta yritysten on syytä muistaa, ettei kunnianloukkauslaki koske yrityksiä, vaan henkilöitä.
Näin ollen työpaikkakiusaamistapauksista voi nettiin kirjoittaa myös mainiten yrityksen, jossa kiusaaminen on tapahtunut.
Perätöntä tietoa ei tietenkään saa yrityksistäkään levittää netissä, eli kun pysyy todistettavissa faktoissa, niin ei ole huolen aihetta.
Viesti 835 La 08 Syy 2007, 13:01 (GMT+3) Aihe: Suomi surullisella kärkipaikalla
"Suomi sijoittuu kärkeen tilastossa, johon on koottu kiusaamista ja häirintää kokeneiden työntekijöiden osuudet 27 Euroopan maassa vuonna 2005.
Muut pohjoismaat jäivät kauaksi kärjestä; Norja ja Ruotsi EU:n keskiarvon alapuolelle."
http://www.hs.fi/kotimaa/artikkeli/H%C3%A4irint%C3%A4+ja+v%C3%A4kivalta+tuttua+akateemisilla+aloilla/1135229832330
Viesti 1601 Ma 11 Hel 2008, 1:12 (GMT+3) Aihe:
Työpaikkakiusattu tarvitsee tukea kollegoiltaan
9.2.2008 06:45
- Minua kiusattiin henkisesti, yksi työntekijä mustamaalasi minua muille, autoani siirrettiin, eväitäni hävisi jääkaapista. Valitukset eivät auttaneet, vasta työpaikan vaihtaminen toi rauhan, kertoo nimimerkki Ei hyvää päivää Ilta-Sanomien nettikeskustelussa.
Maalaislääkärin viimeisimmät kiusaukset -kirjan kirjoittaneelle Tapani Kiminkiselle ja tämän perheelle kiusaamisteema on henkilökohtainen aihe.
- Minulla oli todella vaikea työyhteisö, eheytyminen lähti siitä, että työkaverit tulivat puolustamaan. Se vaati kuitenkin sen yhden rohkean, joka uskalsi nähdä tilanteen ja puuttua asiaan.
Pahimpia kiusauskeitaita ovat Kiminkisen mukaan hierarkkiset, vanhakantaiset järjestelmät. Tällaisia ovat esimerkiksi armeija, poliisi- ja kansaneläkelaitos.
- Pahinta kiusaaminen on juuri niillä sektoreilla, joissa ihmisen luulisi olevan turvassa. Seurakunnat, kirkot ja terveydenhuolto, kuten sairaalat ovat kiusaamisen mekkoja. Yliopistomaailmaan hakeutuu niin ikään helpommin narsistisia persoonia.
Ujo, kiltti ja ahkera työntekijä altistuu kiusaamiselle helpoimmin.
- Riittää, että yksi kettumainen ihminen tulee yhteisöön. Varsinkin jos kyseessä on esimies, hänellä on valtaa, ja häntä on vaikea saada yhteisöstä ulos.
Ihannekombinaatio työpaikalla olisi se, että yhteisössä olisi miehiä ja naisia.
- Miehet ovat naisia suurpiirteisempiä, naiset jurputtavat selän takana ja pitävät enemmän peliä.
Ulkopuoliset ajattelevat liian usein, ettei kiusaamistilanteeseen haluta sekaantua - kuvitellaan, että silloin ollaan itse suojassa. Muiden "en ota kantaa asiaan" on Kiminkisen mukaan väkivaltaa pahimmillaan.
- Kaikista raukkamaisinta on se, että mennään syrjemmälle ja väistetään, se on vaarallisinta ja häpeällisintä, koska silloin asian annetaan jatkua.
Kiusaamistilanteessa uhrin pitää usein väistyä, vaihtaa työpaikkaa tai koulua. Mutta missä menee raja kiusaamisen ja rakentavan kritiikin välillä?
- Subjektiivinen tuntemus on se, mistä lähteä liikkeelle. Jos on jatkuvasti ahdistunut olo, siitä pitää puhua. Liittoudu työkavereiden kanssa, sano mielipiteesi suoraan, kirjaa kiusaamistilanteet aina ylös ja hanki todistajia. Ota vastuuta äläkä piiloudu, Kiminkinen neuvoo.
Lainaus: http://www.iltasanomat.fi/naiset/uutinen.asp?id=1486318
Viesti 1609 Ti 12 Hel 2008, 19:31 (GMT+3) Aihe: ...
Haastatteluni tulee ulos To 14.2, TV2, Poliisi-TV, klo 22.05
Näin ne asiat etenee...
Viesti 1620 Ke 13 Hel 2008, 1:52 (GMT+3) Aihe:
Hieno juttu, pitääpä muistaa katsoa - tai nauhoittaa ja katsoa myöhemmin.
Viesti 1674 La 23 Hel 2008, 14:51 (GMT+3) Aihe:
- Tarinat siltä ajalta eivät ole painokelpoisia. Bändin jätkät iskivät naisia ja keksivät kaikenlaisia tempauksia. Meikäläisen ne laittoivat kovaan kouluun - halusivat varmaan ottaa likalta luulot pois, Rosti, 49, kuvailee Gloriassa.
Ilta-Sanomille Rosti kertoo, että rankka ajanjakso oli kuitenkin kaikkiaan kasvattava.
Nykyisin Virve on bändinsä pomo, se henkilö, jota kuunnellaan ja kunnioitetaan. Toisin oli aikana, kun Virve vieraili Danny Show'ssa.
- Siellä oli nuoria muusikoita. He löysivät jonkun jota kiusata, kun paikalle tuli vielä heitäkin nuorempi tyttö. Silloin yhteishenki oli bändin kesken huono, Virve kuvailee.
Vaikka kiusaaminen otti voimille, ei se sammuttanut Virven paloa esiintymiseen.
- Koskaan en harkinnut lopettamista sen takia, mutta kyllä siinä monet itkut tirautettiin, Virve myöntää.
Lainaus: http://www.iltasanomat.fi/viihde/uutinen.asp?id=1490721
Viesti 1675 La 23 Hel 2008, 14:54 (GMT+3) Aihe: Heka huom!
En ole vielä katsonut haastatteluasi, mutta se on nauhoitettu ja tallella. Lupaan kommentoida myös hiukkasen, jahka ehdin katsoa ohjelman.
Viesti 1687 Ma 25 Hel 2008, 1:49 (GMT+3) Aihe:
Moikka Heka!
Katsoin nyt sunnuntaina haastattelusi ja ihan asiaahan se oli. Elekielesi kertoi, että olit aito ja rehellisesti valottamassa kokemuksiasi työpaikkakiusaamisesta.
Huomasin muuten, että Poliisi-tv:n ohjelmat näkyvät myös Ylen Areenalla. Ylen sivuilla mainitaan, että Poliisi-tv:n ohjelmat näkyvät Areenalla viikon ajan ja oma juttusi on katsottavissa 26.2.2008 klo 11:04 asti linkistä: http://areena.yle.fi/toista?id=1096765 . Osuutesi ohjelmassa löytyy puolen välin paikkeilta alun esittelyn jälkeen; tiedoksi muillekin.
Viesti 1688 Ma 25 Hel 2008, 23:36 (GMT+3) Aihe: ...
Jeps, ohjelma näkyy yle areenassa vain viikon.
Haastatteluni sisältö löytyy nyt foorumista, linkin takaa.
http://forums.cjb.net/mobbinfo-about313.html
Viesti 1788 Su 09 Maa 2008, 15:32 (GMT+3) Aihe:
Toimintamalleja työpaikkakiusaamistilanteiden selvittämiseksi
http://www.tsr.fi/tutkimus/tutkittu/hanke.html?id=107106
Viesti 1874 La 29 Maa 2008, 10:40 (GMT+3) Aihe: ...
Korkeimman oikeuden päätös tuli, se löytyy täältä:
http://forums.cjb.net/mobbinfo-about335.html
Olen tehnyt kaiken mitä Suomessa asialle voi tehdä.
Viesti 2376 Pe 12 Kes 2009, 0:48 (GMT+3) Aihe:
22.9.2008 10:58 (Päivitetty 22.9.2008 12:05)
Viidesosaa suomalaisista on kiusattu työpaikoilla, kertoo Yle Uutiset. Naiset joutuvat kiusaamisen kohteeksi miehiä useammin.
Suomalaiset joutuvat karkeasti ottaen noin kaksi kertaa enemmän työpaikkakiusaamisen kohteiksi kuin muut eurooppalaiset, Yle kertoo.
- Suomalaiset ovat sekä väkivaltatilastojen että työpaikkakiusaamisen kärjessä Euroopassa, toteaa ylitarkastaja Olavi Parvikko Sosiaali- ja terveysministeriön työsuojeluosastolta Ylelle.
EU 27 -tilaston mukaan Suomen jälkeen eniten työpaikkakiusaamista on Hollannissa, Irlannissa, Belgiassa ja Ranskassa. Muissa Pohjoismaissa lukemat ovat selvästi Suomea pienemmät. Ruotsin kiusaamisluvut ovat neljänneksen Suomen vastaavista.
Kiusaaminen kasvussa
Tilastokeskukselta valmistuu Ylen mukaan aiheesta jouluksi tuore selvitys. Selvityksen mukaan työpaikkakiusaaminen on Suomessa kasvussa. Naisia kiusaavat erityisesti työkaverit ja miehiä esimiehet. Joitakin ryhmiä kiusaavat myös asiakkaat.
Kiusaaminen on tyypillistä kunnan ja valtion naisvaltaisilla aloilla. Näillä aloilla kiusataan tasapuolisesti myös miehiä. Dosentti Anna-Maija Lehto Tilastokeskuksesta sanoo Ylen haastattelussa, että kiire, suuret muutokset ja epävarmuus työpaikan suhteen synnyttävät kiusaamista.
Lainaus: http://www.iltalehti.fi/uutiset/200809228306021_uu.shtml
Viesti 2420 To 09 Jou 2010, 22:02 (GMT+3) Aihe: "Suomi on työpaikkakiusaamisen ykkönen"!
Lainaus: http://www.iltalehti.fi/terveys/200810168403046_tr.shtml
Viesti 2424 To 09 Jou 2010, 22:31 (GMT+3) Aihe:
Lainaus: http://www.iltalehti.fi/terveys/200810168403042_tr.shtml
Viesti 2620 Pe 14 Tam 2011, 15:16 (GMT+3) Aihe:
Viesti 2686 Su 16 Tam 2011, 3:04 (GMT+3) Aihe:
SK: Sinikka Saloa työpaikkakiusattiin Suomen Pankissa
Julkaistu: 22.10.2010 12:26
Suomen Pankin eläkkeelle jäänyt johtaja Sinikka Salo sanoo joutuneensa työpaikkakiusaamisen kohteeksi Suomen Pankissa, kertoo perjantaina ilmestynyt Suomen Kuvalehti.
Salo kertoo lehdessä, että naisjohtajan osa on usein sopeutua miehiseen valtakulttuuriin tai joutua leimatuksi ja kiusatuksi.
- Pyrin asettumaan sen yläpuolelle muistamalla, että kiusaajilla itsellään on yleensä ongelmia, hän sanoo lehdelle.
Kiusaamistapauksia hän ei halunnut lehdessä yksilöidä.
- Keskityn rehteihin miehiin ja naisiin, joita onneksi on, hän sanoo.
Salo, 62, jäi eläkkeelle 15. lokakuuta toimittuaan kymmenen vuotta Suomen Pankin johtokunnan jäsenenä.
Salo oli pankin johtokunnan ainut naisjäsen. Hänen lähtönsä jälkeen johtokuntata supistettiin 3-henkiseksi.
Johtokuntaa johtaa Suomen Pankin pääjohtaja Erkki Liikanen.
Viesti 2782 Ke 19 Tam 2011, 3:21 (GMT+3) Aihe:
Viesti 2854 La 29 Tam 2011, 2:58 (GMT+3) Aihe: Sairas kiusaamiskulttuurimme!
JUHA KOKKILA:
Miltä tuntuisi olla kiusaamatta?
Miltä tuntuisi olla urhoollinen?
Urhoollinen tunnistaa ja tuntee pelon, mutta rohkenee kohdata sen. Urhoollinen on rohkea, kestävä ja päättänyt voittaa pelon. Oli kuin ilosanoman oivaltamista, kun ystäväni pastori Olli Valtonen kertoi eräässä tilaisuudessa miesjoukolle kardinaalihyveistä ja niihin seitsemään lukeutuvana urheudesta", Juha Kokkila muistaa.
"Vasta vähän on aikaa kulunut tapahtumista, jotka pysäyttivät meidät. Kaikki ei ole kohdallaan. Kahdessa suomalaisessa koulussa umpikujaan joutuneet nuoret päätyivät järkyttäviin tekoihin. Ja merkkejä vastaavasta oli ollut ilmassa jo aiemminkin, tapahtumat ampumaseuran tiloissa ja kauppakeskuksessa. Mistä tämä nuorten tukehtuminen juontaa?
Nuorten pahaa oloa on lähdetty hoitamaan kuraattoreilla, kriisiryhmillä, tukihenkilöillä. Siihen ei voi olla pahaa sanottavaa. Mutta hoidetaanko näillä toimilla syitä vai seurauksia? Kallistun jälkimmäisen kannalle. Kuinka voisimme sitten puuttua syihin? Ja ketkä siihen voivat puuttua?
Väitteeni on, että elämme hyväksymässämme kiusaamiskulttuurissa. Kiusaamme, sallimme kiusaamista, viihdymme kiusaamisesta ja samalla lapsemme kasvavat kiusaamaan.
Televisio on täynnä kiusaamiseen ja nöyryyttämiseen perustuvia ohjelmaformaatteja. Olet heikoin lenkki, saat potkut, sinut hylätään - tai jos haluat morsiameksi tai sulhaseksi, sinut äänestetään ulos, nöyryytetään julkisesti, haukutaan ulkonäkösi, lauluäänesi, tanssitaitosi.
Keltainen lehdistö elää ihmisten kiusaamisella. Ensin osa ihmisistä tekee mitä vaan päästäkseen julkisuuteen ja sen jälkeen puoli valtakuntaa seuraa päivästä toiseen heidän kompuroimistaan. Lehdet ruokkivat ihmisten pimeitä puolia - tirkistelynhalua, kateutta, vahingoniloa.
Tätä me haluamme - sen kertovat katsoja- ja levikkiluvut. Me voimme olla joko kasvattamassa tai pienentämässä noita lukuja. Me voimme vaikuttaa valinnoillamme tiedonvälityksen ja ohjelmatarjonnan kehittymiseen eettisemmäksi.
Lasten leikit ovat muuttuneet kellokorttimaiseksi valmennukseksi, joka on ohjelmoitu johdonmukaiseksi ketjuksi aina ammattiurheiluun asti. Matkan varrella tiputetaan koko ajan joukosta huonoimpia. Osallistuminen ei riitä vaan kilpailun paine, epäonnistumisen pelko, ulkopuoliseksi jäämisestä aiheutuva nöyryytyksen uhka ovat jatkuvasti läsnä.
Entä miltä tuntuu se, että työpaikkakiusaamista ei saada vähenemään? Pelko työpaikan menettämisestä murtaa mieliä. Ei ole kyse vain toimeentuloon liittyvästä pelosta vaan myös häpeästä, jonka on opittu kuuluvan joukosta tippumiseen heikoimpana lenkkinä. Entä mitä kertoo se, että seurakuntayhteisöissä on poikkeuksellisen paljon työpaikkakiusaamista? Minulla oli tammikuussa ilo olla mukana joukossa, joka pääsi tutustumaan TV7:n työhön. Kuulimme, että siellä työyhteisön yhteinen rukous on jokapäiväistä. Onkohan näin seurakuntiemme työyhteisöissä?
Jeesus oli kaikessa kiusattu ihminen ja tuntuu vaikealta lukea Jeesuksen kiusaamisesta. Kukaan ei asettunut puolustamaan Jeesusta. Ja turha on vuosituhansien kuluttua osoitella tuon ajan ihmisiä. En olisi minä etkä varmaan sinäkään puuttunut kiusaamiseen. Ei meillä olisi ollut urhoollisuutta. Ohjaaja Mel Gibsonin sanotaan käyttäneen Jeesuksen kärsimystiestä kertovassa elokuvassaan "Passion" omia käsiään kuvatessaan lähikuvissa Jeesuksen käsien naulitsemista ristiin. Niin se vain on. Me kuljemme valtavirran mukana sitä enemmän, mitä enemmän meiltä puuttuu urheutta.
Jeesus ei meidän urheuttamme tarvinnut. Hän teki täydellisesti sen, mikä oli hänen tehtävänsä. Mutta lähimpämme tarvitsevat urheuttamme. Sinä ja minä tarvitsemme lähimpiemme urheutta.
Mietitäänpä vielä hetki tämän päivän koulu- tai työpaikkakiusaamista. Kiusaajia on lähes joka joukossa muutamia, samoin kiusattuja. Suurin osa on kuitenkin sivusta katsojia, hiljaisia hyväksyjiä. Niitä, joilla ei ole urheutta puuttua asiaan, vaikka haluaisivat. Nämä sivustakatsojat ovat elinehto kiusaamiselle. Kantaa ottamattomuus, sivustakatsominen ei ole pysymistä asian ulkopuolella vaan ratkaisevan vallan käyttämättä jättämistä.
Jeesus on meille suurin mahdollinen malli urheudesta. Hän ei koskaan jättänyt puuttumatta vääryyteen ja hän uskalsi joukkovihan pelossakin nousta puolustamaan sorrettua. Mitä, jos aloittaisimme urheuden omassa elämässämme, alkaisimme kannustaa muita urheuteen ja antaisimme urheudelle aina tunnustusta", Juha Kokkila omalta osaltaan ehdottaa.
Lainaus Rukousystävä-lehdestä 2/2009
Kommentti: Vastuullisessa asemassa olevien kannattaisi miettiä tosissaan, minkälaista maailmaa ovat rakentamassa:
Alkuperäinen kirjoitus: Miltä tuntuisi olla kiusaamatta?
Viesti 2855 La 29 Tam 2011, 2:59 (GMT+3) Aihe: Sydäntä särkevä uutinen, liian julmaa...
Viesti 2856 La 29 Tam 2011, 3:00 (GMT+3) Aihe: Painava puheenvuoro!
Kiusaaminen on koko yhteiskunnan vitsaus
Kiusaaminen on koko yhteiskunnan vitsaus. Vastuuta koulukiusaamisesta ei voi sysätä vain koulun, yksittäisten opettajien tai oppilaiden varaan.
Koululuokka on yhteiskunta pienoiskoossa. Mitä tapahtuu koulussa tapahtuu myös muualla yhteiskunnassa - kodeissa ja työpaikoilla. Helsinginkin kouluissa laajasti käyttöön otettu Kiva-koulu -ohjelma on yksi hyvä keino vaikuttaa.
Kiusaamista on aina ollut. Toisten sivuuttamista tapahtuu jo hiekkalaatikoilla. Onko koulukiusaaminen lisääntynyt laman ja siihen liittyvien lapsiin ja perheisiin kohdistuneiden säästöjen seurauksena? Varmaa on ainakin, että koulun ja päivähoidon ryhmäkoot ovat suurentuneet. Ja yhä useammat lapset viettävät iltapäiviään yksin tai keskenään. Yksinäisten auttaminen kaveripiiriin mukaan on avainasemassa kaiken ikäisten kohdalla kiusaamisen ehkäisyssä.
Harva uskaltaa tunnistaa kiusatun saati sitten puolustaa tätä. Kiusaajakin tarvitsee kuuntelijaa, mutta ei tekojensa hyväksyntää. Haasteena on saada jokainen oppilas ja opettaja tuntemaan olevansa niin arvokas, että häntä ei saa kohdella huonosti. Kiusaaminen on arkielämän rikkaruoho, jota on jatkuvasti kitkettävä. Kysymys ei ole ensisijaisesti koulutuksesta, vaan arjen empatiasta ja siviilirohkeudesta. "Vaarallisinta ei ole pahojen ihmisten pahuus, vaan hyvien hiljaisuus." Sanoilla voi pelastaa elämän.
Lainaus: Helsingin Uutiset 13.10.2010
* pdf-tiedostona: Kiusaaminen on koko yhteiskunnan vitsaus
* jpg-tiedostona: Kiusaaminen on koko yhteiskunnan vitsaus
Viesti 2857 La 29 Tam 2011, 3:11 (GMT+3) Aihe: Painavia uutisia
Monien tärkeiden uutisten kanssa teen töitä saadakseni ne esille. Kaikki uutiset eivät ole netissä eikä niitä voi käyttää suoraan.
Mutta jos uutinen on tarpeeksi painava, skannaan sen ja käytän tekstinlukuohjelmaa ja oikoluen monta kertaa. Oma lukunsa on vielä BB-koodien asettelu tekstiin, joka on tarkkaa puuhaa ja vie sekin aikaa. Lopputuloksena on kuitenkin uutinen tallessa ja selkeässä muodossa luettavissa tärkeästä aiheesta.
Älä kulje edellistenkään painavien uutisten ohi. Kopioin ne sisarketjusta tänne: Koulukiusaaminen
Viesti 2867 Ma 31 Tam 2011, 14:51 (GMT+3) Aihe: Miinustelu ruoskijoiden palveluksessa
Haluan kiinnittää erityistä huomiota sairaaseen kiusaamiskulttuuriin, jossa rakenteellinen kiusaaminen on arkipäivää. Ruoskimisessa on kaikki konstit käytössä. Ihmisiä ruoditaan raadollisissa jutuissa, joissa jokaisen on mahdollisuus äänestää plussaa tai miinusta. Miinustelijat antavat ruoskansa viuhahtaa jopa vertaistukipalstoilla, joissa kärsitään erilaisista sairauksista. Mutta isoille toimijoille kaikki on hauskaa viihdettä vain, he sallivat ja hyväksyvät rakenteellisen kiusaamisen ja tekevät rahaa ihmisten kustannuksella.
Lainaus Juha Kokkilan kirjoituksesta Rukousystävä-lehdessä 2/2009
Viesti 2904 Pe 04 Hel 2011, 19:16 (GMT+3) Aihe: Re: Miinustelu ruoskijoiden palveluksessa
Savua ilman tulta? Ei ainakaan Suomi24:n laatujulkaisussa ylläpidon esitellessä ylpeänä:
5. eniten + peukkuja saaneet keskustelut 2010
Asumiskokemuksia Päntäneen kylästä
Kaikenlaisia kehuja hiippakunnalle
Tampereen Ilveksen johtoporras
Somalit on kotiutettava, ei kotoutettava
Sauli Niinistö jättää eduskunnan
Sairasta eläinrääkkäystä
Maahanmuutto on positiivinen asia
Timo Soini on profeetta
6. Eniten - peukkuja saaneet keskustelut 2010
Periaatteellinen tuki ahtaajille
Suomi myy pohjavesivarantonsa ulkomaille
Kaupunginjohtajan postilaatikolle suojatie
Rytminen joulutarina
Suomi-TV:n uutiset
Uskovaisten älykkyydestä
Paakkels the kylän jatkotarina
Suomen jättituki Kreikalle
Mielenosoitus ydinvoimaa vastaan
Wanhan Mestarin pyöreässä pöydässä
Lainaus: Mistä Suomi puhui vuonna 2010?
Tosin joku muukin on ajatellut jotain, pari kriittistä kommenttia:
meininkiä :) 3.2.2011 02:25
Mukana lisäksi häirikön viesti 9. sijalla kommentoidummissa viesteissä.
-20 pistettä > Jopa otsikko on väärinkirjoitettu :D
On teillä laadukas palvelu, kun tämäkin avaus piti tehdä TUPLANA.
Häiirköiden suojelija - Suomi24:n ylläpitäjät
meininkiä :) 3.2.2011 02:20
Huomasin, että Top 10. joukossa on Rutkasti miinustääniä kerännyt ketju, jonka otsikkokin on väärin.
- Juuri tuolta häiriköidyltä palstalta.
http://keskustelu.suomi24.fi/node/9250251
Häirikön viesti. Nyt selvisi, että ylläpito TUKEE häiriköitä, ja viestittää tämän myös Medialle.
Haluan perua tuon yllä esitetytyn kehun, koska olette pelkkiä pellejä Suomi24.
Jaakko.S 3.2.2011 08:52
Pitääpä lähettää viestiä täällä mainostaville, jotta huomaavat Suomi24:n uuden linjauksen
- Käyttäjät ovat pasjoja mutta häiriköt tervetulleita, nostmaan Suomi24:n laskureiden määrää!
Kuten edellä Jaakko S. osuvasti totesi: Käyttäjät ovat paskoja, mutta häiriköt tervetulleita nostamaan Suomi24:n laskureiden määrää!
Viesti 2907 Pe 04 Hel 2011, 19:31 (GMT+3) Aihe:
Mielestäni tämä aihe on niin tärkeä, että samoja viestejä on postattu molempiin kiusaamisaiheisiin ketjuihin, koulukiusaamiseen ja kiusaamiseen työpaikoilla.
Oikeasti tänne on perustettu kolmaskin kiusaamisaiheinen ketju: Päiväkotikiusaaminen
Hurjaa, että kiusaaminen on arkipäivää jo päiväkodeissa!
Viesti 3408 Ke 23 Maa 2011, 11:44 (GMT+3) Aihe:
Kommentti: Kerrankin oikea päätös. Törkeää vaan, että sairaalassakin kiusataan. Siellähän pitäisi parantaa ihmisiä!
Viesti 3792 Ma 09 Tou 2011, 21:57 (GMT+3) Aihe: Hävytöntä, suomalaiset kovimpia kiusaajia!
Älä kiusaa kollegaa - se tulee kalliiksi
Maanantai 09.05.2011 klo 10:26 (päivitetty ma 10:34)
Työpaikkakiusaaminen on noussut viime aikoina voimakkaasti tapetille. Tänä vuonna julkisuudessa on ruodittu kiusaamisväitteitä muun muassa Suomen Pankissa ja Kuntaliitossa.
Kiusaaminen on jopa leimattu erityisesti suomalaiseksi ongelmaksi, sillä Suomi oli viime vuonna kuudennella sijalla työpaikkakiusaamista EU:ssa selvittäneessä tutkimuksessa.
Yksi työpaikkakiusaamistapaus maksaa työnantajalle jopa kymmeniätuhansia euroja. Näin arvioi Työterveyslaitoksen johtava asiantuntija Maarit Vartia. Kulut johtuvat siitä, että kiusaamisen kohteeksi joutuneilla on noin 20 prosenttia muita työntekijöitä enemmän poissaoloja. Lisäksi kiusaaminen heikentää työpaikan tuottavuutta.
- Jokainen poissaolopäivä maksaa yritykselle noin 200-300 euroa. Englannissa tehty laskelma paljasti, että yhden kiusaamistapauksen selvittely ja sairaslomakulut ovat jopa noin 31 600 euroa. Suomessa vastaavaa laskelmaa ei ole, mutta summa on suuri, Vartia sanoo.
Työ- ja elinkeinoministeriön selvityksissä on arvioitu, että työpaikkakiusaaminen maksaa heikentyneenä tuottavuutena ja poissaoloina suomalaisille yrityksille 85 000 euroa päivässä ja puoli miljoonaa euroa viikossa.
- Tapausten selvittely vie työaikaa. Vaikeammin arvioitavissa ovat työpaikan saamasta huonosta maineesta johtuvat menetykset. Ainakin tulevat rekrytoinnit voivat hankaloitua.
Valmennusyhtiö Milestonen operatiivinen johtaja Elina Aaltolainen on ratkonut suomalaistyöpaikkojen kiusaamistapauksia 2000-luvun puolivälistä lähtien.
- Tilanteiden selvittely vie aikaa kuukaudesta jopa vuoteen. Eräs esimies arvioi kiusaustapauksen maksaneen sairauspoissaoloina ja selvittelytyönä 200 000 euroa, Aaltolainen kertoo.
Vartian mukaan työpaikkojen valmiudet käsitellä kiusaamistilanteita vaihtelevat. Vain noin joka toisella työpaikalla on kirjattu toimintaohjeet mahdollisia kiusaamistapauksia varten.
- Laki ei velvoita tällaisen toimintamallin tekoon, mutta työsuojeluviranomaiset edellyttävät usein sellaisen laatimista. Selvä ja yksinkertaiset ohjeet sisältävä toimintamalli auttaa esimiehiä ja kiusausta kokeneita toimimaan tilanteissa. Se antaa toimintaohjeet myös kiusaamista havaitseville.
Varautuminen on heikompaa hyvin pienillä työpaikoilla, joilla myös resurssit kiusaamisen ehkäisyyn ja selvittämiseen ovat heikommat kuin suurissa yrityksissä.
Aaltolaisen mukaan ongelmiin puututaan yleensä vasta, kun tilanteet kärjistyvät niin, että työssä jaksamisessa ilmenee vakavia ongelmia.
- Usein johdolla ei ole tietoa kiusaamisesta, jos yhteisössä vallitsee puuttumattomuuden kulttuuri. Avoimuutta kannattaisikin kehittää.
Lue koko juttu maanantain painetusta Kauppalehdestä.
Lainaus: KL
Viesti 4144 To 16 Kes 2011, 23:55 (GMT+3) Aihe: Järjestelmällistä syrjintää ja kiusaamista Supossa
Viesti 4164 Su 19 Kes 2011, 13:13 (GMT+3) Aihe:
Työpaikkakiusaaminen sovittelulla kuriin
Kirjoittanut STT 18.06.2011 09:03
Viimeksi päivitetty 18.06.2011 15:49
Työyhteisöjen konflikteja tulisi ratkoa sovittelulla nykyistä useammin.
Tätä mieltä on Suomen sovittelufoorumin hallituksen puheenjohtaja Timo Pehrman, joka on tehnyt väitöstutkimuksen sovittelusta työpaikoilla.
Pehrmanin tutkimuksen mukaan sovittelu soveltuu erinomaisesti työpaikkakiusaamistilanteiden ratkomiseen.
– Sovittelu sopii kaikille iästä, koulutustaustasta tai työtehtävästä riippumatta. Siinä konfliktin osapuolet osallistuvat itse asian ratkaisemiseen eikä sovittelija tuo pöytään ratkaisuehdotusta, kertoo Pehrman.
Sovittelun aikana osapuolten vuorovaikutustaidot ja työilmapiiri paranevat.
Johdon ja esimiesten myönteinen suhtautuminen sovitteluun edistää merkittävästi konfliktien hallintaa työyhteisöissä.
Sovittelu työpaikoilla on Pehrmanin mukaan Suomessa vielä alkuvaiheessa, vaikka tutkimusten mukaan suomalaisilla työpaikoilla kiusataan noin kaksi kertaa enemmän kuin muissa Euroopan maissa.
Pehrmanin väitöskirja tarkastettiin Lapin yliopistossa lauantaina.
Viesti 4734 To 11 Elo 2011, 18:42 (GMT+3) Aihe:
Narsistien uhrien tuki -yhdistyksen puheenjohtaja Taina Riipinen puhuu yhteiskunnallisesta ja kansantaloutta rasittavasta ilmiöstä. Se näkyy myös yhdistyksessä: toukokuussa yhdistyksen verkkosivuilla oli yli 40 000 eri kävijää, ja jäsenmäärä kasvaa.
Viesti 5199 La 01 Lok 2011, 10:54 (GMT+3) Aihe: Re: Husin työpaikkakiusaaminen toi kymmenientuhansien laskun
Linkki ei toiminut enää, mutta sama uutinen löytyi muualtakin:
HUS:n työpaikkakiusaaminen toi kymmenientuhansien laskun
Helsingin ja Uudenmaan sairaanhoitopiiri (HUS) ja kaksi sen ylilääkäriä joutuvat pulittamaan yhteensä kymmeniätuhansia euroja lasten sydänkirurgin rankasta kiusaamisesta.
Helsingin käräjäoikeus tuomitsi ylilääkärit perjantaina parin tuhannen euron sakkoihin työturvallisuusrikoksesta. Lisäksi ylilääkärit joutuvat maksamaan yhdessä työnantajansa HUS:n kanssa sydänkirurgille runsaat 20 000 euroa saamatta jääneitä päivystyskorvauksia.
Ylilääkärien laskua lisäävät sydänkirurgin 32 000 euron oikeudenkäyntikulut ja 3 000 euron kärsimyskorvaukset. Kiusaaminen tapahtui HUS:n alaisessa Helsingin yliopistollisessa keskussairaalassa (Hyks) vuoden 2003 loppupuolella.
Oikeuden mukaan ylilääkärit eivät antaneet sydänkirurgin tehdä töitään, minkä jälkeen mies siirrettiin aikuisten sydänkirurgiaan. Syyttäjän mukaan taustalla oli huoli työyhteisön jaksamisesta, mihin sydänkirurgi varaluottamusmiehenä puuttui. Lopulta mies joutui jäämään sairauslomalle tulehtuneen tilanteen takia. Syyttäjän mielestä ylilääkärit aiheuttivat miehen sairastumisen.
Oikeus hylkäsi syytteet työsyrjinnästä, joten Lasten ja nuorten sairaalan toimialajohtaja vapautui rikosepäilystä. Kolmikko kiisti aikanaan kaikki syytteet. Heidän mukaansa sydänkirurgi oli yhteistyökyvytön. Syyttäjän mukaan kiusaamisen motiivina saattoi olla myös se, että sydänkirurgi oli oman alansa huippu jopa kansainvälisesti.
Viesti 5791 La 19 Mar 2011, 14:26 (GMT+3) Aihe: Työsuojelupiirin laiminlyönnit ja työpaikkakiusaaminen
Tuossa linkki työsuojelupiirin epäasialliseen toimintaan,aika rankasti ovat vetäneet mutkat suoriksi!
unobjectivity.blogspot.com
Viesti 5792 La 19 Mar 2011, 16:20 (GMT+3) Aihe:
Ok, tehdään tuosta linkki, josta sivuille pääsee suoraan: